open-index/open-wikipedia-markdown huggingface dataset:
מגדל אחד (מוסקבה)

**מגדל אחד** (ברוסית: **Уан-тауэр**) הוא גורד שחקים סופר גבוה, הנמצא בבנייה מאז 2019 ברובע מוסקבה סיטי, במוסקבה, רוסיה. גובהו עם השלמתו בשנת 2030 יהיה 442.8 מטר עם 106 קומות.
על פי התכנון, יהיה הבניין הגבוה ביותר במוסקבה והשני בגובהו באירופה וברוסיה אחרי מרכז לאחטה בסנקט פטרבורג, רוסיה.

באפריל 2024, פורסמו קונספט והדמיה חדשה של "מגדל אחד" - המציגים גורד שחקים עם "לולאה מתה". עוד פורסם כי יוצר הפרויקט הוא כעת סרגיי קוזנצוב , האדריכל הראשי של מוסקבה, וכי גובה הבניין יופחת ל-376 מ'. הבנייה התחדשה ב-2025, ואמורה להסתיים ב-2030.

## קישורים חיצוניים

* 
* המגדל באתר עיריית מוסקבה

## הערות שוליים

אחד, מגדל
אחד, מגדל
אראיה (עיירה)

**אראיה** (בפורטוגזית: **Areia**) היא עיר במדינת פאראיבה, בברזיל.
## גאוגרפיה
העיר מצויה במרחק 130 ק"מ מבירת המדינה, העיר ז'ואאו פסואה ומספר תושביה, נכון לשנת 2021, הוא כ-23 אלף. מצפון לעיירה נמצאת עיירה ארארה.

העיר נמצאת באזור אקלים צחיח למחצה עם טמפרטורה שנתית ממוצעת של כ-22 מעלות (הטמפרטורה המרבית היא כ-33 מעלות והמזערית כ-8 מעלות).

בשנת 1648 נערכו באזור חיפושים של מחצבים אך ללא הצלחה. בהמשך החלה התיישבות באזור הנהר. בשנת 1846 היישוב קיבל מעמד של עיר. במהלך המאה ה-19 החלו להתפתח אזור גידולי קני סוכר ועיירה גדלה.

באראיה נמצא מוזאיון של הצייר הברזילאי פדרו אמריקו, יליד המקום.

## קישורים חיצוניים

* מידע סטטיסטי

קטגוריה:ברזיל: ערים
קטגוריה:פאראיבה
קטגוריה:יישובים שהוקמו ב-1846
קיילי מקנאני

[ממוזער|275x275 פיקסלים|[דובר הבית הלבן|דוברת הבית הלבן, מקנאני מתדרכת עיתונאים, מאי 2020]]
**קיילי מקנאני** (באנגלית: **Kayleigh McEnany**; נולדה ב-18 באפריל 1988) היא סופרת, דוברת, פרשנית פוליטית ועיתונאית אמריקאית. מקנאני משמשת ממרץ 2021 כפרשנית ברשת "פוקס ניוז" ובעבר הייתה כתבת ב-CNN. היא מונתה לדוברת הוועדה הרפובליקנית הלאומית בשנת 2017. בפברואר 2019 היא מונתה לתפקיד מזכירת העיתונות הארצית בקמפיין של נשיא ארצות הברית, דונלד טראמפ לקראת הבחירות לנשיאות ארצות הברית 2020. ב-7 באפריל 2020 מונתה לדוברת הבית הלבן, וכיהנה בתפקיד עד לתום הקדנציה של טראמפ בינואר 2021.

## ראשית חייה וחינוך
מקנאני, נולדה וגדלה בטמפה, פלורידה, היא בתם של בעלי חברה מסחרית מייקל וליין מקנאני. מקנאני התחנכה באקדמיה לשמות הקדושים, מכינה קתולית בטמפה. היא השלימה תואר ראשון במדע בשירות חוץ (BSFS) בפוליטיקה בינלאומית מבית הספר לשירות החוץ של אוניברסיטת ג'ורג'טאון בוושינגטון די. סי.. היא למדה במשך שנה אחת בסנט אדמונד הול, אוקספורד, מכללה מכוננת באוניברסיטת אוקספורד.

מקנאני למדה בבית הספר למשפטים של אוניברסיטת מיאמי, ואז עברה לבית הספר הרווארד למשפטים, וקיבלה את התואר שלה במאי 2017. בזמן שלמדה במיאמי היא קיבלה את פרס ברוס ג'יי וויניק למצטיינות, מלגה שהוענקה לסטודנטים באחוז העליון של כיתתם.

## קריירה
כסטודנטית בתיכון ובמכללה, התמחתה מקנאני אצל מספר פוליטיקאים, ובהם טום גלאגר, אדם פוטנם והנשיא ג'ורג' ווקר בוש, ובהמשך עבדה במשרד התקשורת בבית הלבן.

לאחר שסיימה את לימודיה באוניברסיטת ג'ורג'טאון, עבדה מקנאני כמפיקה במופע הטלוויזיה של מייק האקבי והופיעה בפוקס ניוז. כשלמדה בבית הספר למשפטים היא הופיעה ב-CNN, ולעיתים קרובות הגנה על הנשיא דונלד טראמפ, בו תמכה בבחירות לנשיאות 2016.

ב-5 באוגוסט 2017, עזבה מקנאני את תפקידה ב-CNN. למחרת אירחה את שידור האינטרנט, "עדכון חדשות אמיתי" מטעם קמפיין טראמפ. ב-7 באוגוסט 2017 מינתה הוועדה הרפובליקנית הלאומית את מקנאני כדוברת הארצית.

ספרה של מקנאני, "המהפכה האמריקאית החדשה: יצירת תנועה פופוליסטית", יצא בתחילת ינואר 2018.

#### דוברת הבית הלבן
לאחר שמארק מדוז החליף את מיק מולבני כראש סגל הבית הלבן באפריל 2020, השינוי הפרסונלי הראשון של מדוז היה מינוי מקנאני לתפקיד דוברת הבית הלבן. סטפני גרישם, שכיהנה בתפקיד זה וכמנהלת תקשורת הבית הלבן מאז יוני 2019, הפכה לראש הצוות ולדוברת של הגברת הראשונה מלאניה טראמפ.

#### חזרה לעיתונות
ב-2 במרץ 2021 נמסר שמקנאני מצטרפת ל"פוקס ניוז" כפרשנית. ההודעה נמסרה במהלך ריאיון עם מגישת החדשות האריס פוקנר , אשר קידמה בברכה את הצטרפותה של מקנאני "למשפחת פוקס".

## חיים אישיים
קיילי נשואה לשחקן הבייסבול המקצועני שון גילמרטין. לזוג בת אחת.

## קישורים חיצוניים

* 

## הערות שוליים

קטגוריה:דוברי הבית הלבן
קטגוריה:סגל CNN
קטגוריה:פרשנים פוליטיים אמריקאים
קטגוריה:בוגרות אוניברסיטת ג'ורג'טאון
קטגוריה:בוגרי אוניברסיטת ג'ורג'טאון
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:פרשניות פוליטיות אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:עיתונאים אמריקאים
קטגוריה:עיתונאיות אמריקאיות
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
בניין קומקון

ממוזער|בית המלון "מיר".
**בניין קומקון**, רשמית **בניין מזכירות המועצה לסיוע כלכלי** הוא מתחם מבנים, שנמצא בנובי ארבט 36, במחוז האדמיניסטרטיבי המרכזי במוסקבה. המתחם כולל 3 בניינים, המאוחדים על ידי סטילבייט משותף: מבנה מנהלי בן 31 קומות, מרכז כנסים ומלון מיר בן 13 קומות. הבניינים הוקמו בשנים 1963–1970 לאכלוס גופי המועצה לסיוע כלכלי, בשנים 1991–1992 הם הופנו לטובת עיריית מוסקבה יחד עם נדל"ן אחר של המועצה. עיריית מוסקבה שכנה בבניין ובשנת 1994 התכנסה כאן גם הדומה הראשונה.

## גלריה

קובץ:Москва 1970 - panoramio - Andris Malygin (3).jpg|הבניין ומלון "אוקראינה", 1970
קובץ:White house by night.jpg|הבניין ליד הבית הלבן
קובץ:T-72 tank in Moscow, August 1991.jpg| טנק T-72 ליד הבניין, 1991
קובץ:Comecon 30th anniversary. USSR stamp. 1979.jpg|הבניין על בול דואר המוקדש לציון 30 שנה לארגון
קובץ:1989 CPA 6039.jpg|הבניין על בול דואר המוקדש לציון 40 שנה לארגון
קובץ:The Soviet Union 1976 CPA 4608 stamp (12th standard issue of Soviet Union. 1st issue. Economic cooperation of socialist countries. Council for Mutual Economic Assistance building in Moscow) 1200dpi.jpg|על בול דואר משנת 1976
קובץ:Moscow-vysotki.jpg|מראה גורדי שחקים במוסקבה, הבניין - שני מימין


## ראו גם
* קומקון
* בית עיריית מוסקבה

## קישורים חיצוניים

קטגוריה:קומקון
קטגוריה:מוסקבה: גורדי שחקים
קטגוריה:מוסקבה: אטרקציות תיירותיות
מצעד שירי ה-R&B

250px|ממוזער|שמאל|לוגו מגזין הבילבורד
**מצעד שירי ה-R&B** (באנגלית: **R&B Songs**) הוא מצעד פזמונים שבועי, בו מדורגים 25 אלבומים. זהו מצעד בילבורד שהופק על ידי מגזין הבילבורד, המדרג את אלבומי ה-R&B הנמכרים ביותר בארצות הברית. המצעד החל להתפרסם ב-11 באוקטובר 2012. המצעד משמש, יחד עם מצעד שירי הראפ, כפיצול מצעד שירי ה-R&B\היפ הופ.

## סטטיסטיקות
### שירים
#### שירים בעלי מספר השבועות הרב ביותר בצמרת המצעד
* **20 שבועות**

:* "One Dance"- דרייק בהשתתפות וויזקיד וקיילה
:* "Starboy" - דה ויקנד בהשתתפות דאפט פאנק
:* "That's What I Like" - ברונו מארס
* **19 שבועות**

:* "Blurred Lines" - רובין ת'יק בשיתוף טי. איי. ופארל ויליאמס
* **17 שבועות**

:* "Diamonds" - ריהאנה
* **16 שבועות**

:* "Talk" - חאליד
* **15 שבועות**

:* "Suit & Tie" - ג'סטין ביבר בהשתתפות ג'יי זי
:* "Wild Thoughts" - די ג'יי חאלד בהשתתפות ריהאנה וברייסון טיילר
:* "Better" - חאליד

### אמנים
#### אמנים בעלי המספר הרב ביותר של שירים בצמרת המצעד
* **7**

:* דה ויקנד
* **5**

:* ריהאנה
* **4**

:* דרייק
* **3**

:* כריס בראון
:* חאליד
* **2**

:* פארל ויליאמס
:* ברונו מארס
:* ג'יי זי
:* ביונסה
:* ג'ייסון דירולו
:* די ג'יי חאלד
:* אלה מאי

## קישורים חיצוניים
* 

## הערות שוליים

שירי ה-R&B
מלון לנינגרדסקאיה

**מלון לנינגרדסקאיה** (שמו הרשמי: **הילטון מוסקבה לנינגרדסקאיה**) הוא בניין רב־קומות, שנבנה בקראסנוסלסקי, מוסקבה בכיכר קומסומולסקאיה בשנים 1949–1954.

המלון נפתח למבקרים ב-1 בנובמבר 1953 והוא הנמוך מבין שבעת גורדי השחקים הסטליניסטיים – הצריח שלו מגיע לגובה 139 מטרים. הבניין תוכנן על ידי האדריכלים לאוניד פוליאקוב ואלכסנדר בורצקי. בתחילה היו למלון 349 חדרים: מחדרי מיטה בודדת בשטח של 12 מ"ר ועד סוויטות עם שלושה חדרים.

מאז 2008 המלון פועל תחת רשת הילטון, בשם "הילטון מוסקבה לנינגרדסקאיה".

## גלריה

קובץ:Каланчевка-1920-е.jpg|כיכר קלאנצ'בסקאיה (קומסומולסקאיה) במוסקבה בשנות העשרים של המאה העשרים, לפני בניית המלון
קובץ:1930th-Moscow-Panoram.jpg|תוכנית שחזור של מוסקבה עם שבע האחיות הסטליניסטיות, 1939
קובץ:Stamp_of_USSR_1950-1579.jpg|בול דואר סובייטי ובו נראה מלון לנינגרדסקאיה
קובץ:Moscow_1982_train_and_skyscraper.jpg|מראה למלון מתחנת קאזאן, 1982
קובץ:Leningradskaya_Moscow_2010_01.jpg|יולי 2010
קובץ:Фасад_гостиницы.jpg|חזית המלון והאנדרטה לפבל מלניקוב, 2015


## קישורים חיצוניים

* 

## הערות שוליים

קטגוריה:מוסקבה: בתי מלון
קטגוריה:שבע האחיות
בית החולים האוניברסיטאי על שם המלך עבדאללה

**בית החולים האוניברסיטאי על שם המלך עבדאללה** (בערבית: **مُستشفى الملك المؤسس عبد الله الجامعي**) הוא מרכז רפואי הממוקם ליד העיר א-רמת'א ובקרבת העיר אירביד שבצפון מערב ירדן. הוא בית החולים הגדול ביותר בצפון המדינה.

הקמת בית החולים החלה בשנת 1994 והוא החל לפעול בנובמבר 2002. הוא נקרא על שמו של עבדאללה הראשון, מלך ירדן.

בית החולים שוכן בתוך הקמפוס של אוניברסיטת ירדן למדע וטכנולוגיה והוא מסונף לפקולטה לרפואה של האוניברסיטה. סטודנטים לרפואה ולמקצועות הבריאות באוניברסיטה משתלמים בבית החולים.

מתחם בית החולים משתרע על פני שטח של 95.5 אלף מטר רבוע. הבניין המרכזי בו הוא בן 15 קומות ומכיל את מחלקות האשפוז. במוסד יש 683 מיטות אשפוז, שבשעת חירום ניתן להגדיל את מספרן ל-800.

בית החולים משמש כמרכז לרפואה שלישונית לתושבים בצפון ירדן. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. פועלים בו גם מחלקת טראומה ומנחת מסוקים.

## ראו גם
* בית החולים ירדן

## קישורים חיצוניים

* 

קטגוריה:קצרמר מבנים
המלך עבדאללה
עלילת הדם בגאלאץ (1859)

**[[עלילת דם|עלילת הדם]] בגאלאץ ב-1859** החלה בסמוך לחג הפסח ה'תרי"ט (אפריל 1859), בתלונה שקרית על ניסיון של יהודים בגאלאץ לקחת דם מילד נוצרי עבור הכנת מצות לפסח. התפשטות העלילה בין תושבי גאלאץ הביאה לפרוץ פרעות נגד יהודי העיר. במהלך הפרעות המון מוסת גרם נזקים לבתי כנסת, חנויות של יהודים ובתי יהודים, עשרות רבות של יהודים הוכו קשות ובודדים נהרגו. 15 יהודים נכלאו ושוחררו בהדרגה לאחר חודשי מעצר ממושכים.

## עלילת הדם
לפי התלונה, ביום 12 באפריל בסביבות השעה 17.00, ילד בן 11, בשם אנטוניו, בנה של אלמנה יווניה, שחזר מבית הספר, נעצר על ידי יהודי בקרבת בית הכנסת הגדול ובאמתלה של החלפת מטבע, הוחזק בניגוד לרצונו במקווה או מחסן, שם עשו לו חתכים בצוואר וביד. נער יווני כבן 15, ספירו רזנגלו, טען שהוא יחד עם משרת של הבויאר אפיניאדס, הצילו את הילד מידי היהודים. יווני אחר, ניקולו קאנולאטו, טען שהוזעק בסביבות 20.00 בערב לבית הילד, כדי להגיש לו עזרה רפואית. כשהגיע לשם קאנולאטו כבר היו במקום קומיסר המשטרה בובולי ושני ז'נדרמים. לאחר שהילד אמר שיוכל לזהות את היהודים, נלקח על ידי בובולי לבית הכנסת הגדול, שם נעצרו 15 יהודים. לפי דיווח של היהודי יעקב ישראל כל הלילה ערכו בובולי ואנשיו חיפושים בבתי היהודים.

## הפרעות
למחרת התפשטה הידיעה על קורות הילד והיהודים והתחילו מהומות. בבוקר, בעקבות שיחה בבית קפה, הותקפו מוכרי הפירות היהודים בשוק מאנולי וסחורתם פוזרה ברחוב.

הילד היווני הובא למחסן של יווני במרכז העיר ושם תושאל על ידי זאמאני, מזכירו של הקונסול היווני, בנוכחות ראש המשטרה ומזכיר הפרקלאב, באלאבאן. בהמשך הגיע גם הקונסול היווני וכשההתרגשות גברה הועבר הילד לתחומו של הקונסול היווני.

סגן הקונסול הבריטי, קנינגהם, סיפר שהמון צעירים רומנים ויוונים הרסו את בית הכנסת ואת בתי היהודים בקרבת בית הכנסת, כ-60 יהודים הוכו קשה ו-2 עד 4 נרצחו. התנהגותו של הפרקלאב של גאלאץ, הנסיך אלכסנדרו קנטקוזינו, ספגה ביקורת קשה מהקונסולים הזרים. הפרקלאב הסתובב ברחובות גאלאץ ונתן תוקף לטענה שנעשו חתכים בידו ובצווארו של הילד. לדברי קנינגהם הקונסולים בחנו את מצב הילד ולא מצאו חתכים בגופו, אלא רק סריטה על ידו, סריטה כזאת שיכולה להיגרם מנפילה.

בתגובה לטענות שלא ניסה להגן על היהודים, אמר הפרקלאב שעמדו לרשותו רק פלוגת חיילים ועוד כ-40 דורובנצים, אך התלונות השפיעו והוא דאג להביא לעיר, בעזרת ספינה אוסטרית, 200 חיילים מונטנים ובהמשך הגיעו עוד 200 חיילים ממולדובה. ביום חמישי, כשהתחדשו המהומות - הפורעים ניסו להמשיך בהריסת בית הכנסת ובשדידת חנויות היהודים - החיילים התערבו ועצרו 50 עד 60 פורעים. סוחר רומני טען שהנזקים מגיעים לסכום של עשרת אלפים לירות שטרלינג ושגם סוחרים נוצרים, ספקים של היהודים, נפגעו מהאירוע.

כשהקונסולים תחקרו את הילד על הדרך שלו למקווה, הילד טען שהורד במדרגות מאבן, בתוך המבנה, אך הדרך למקווה היא במדרגות עץ, מחוץ למבנה.

## לאחר הפרעות
שבוע לאחר האירוע עדיין היו מאושפזים בבית חולים היהודי שבעה גברים ואישה אחת, שנפגעו בפרעות. למרות הלחצים שהופעלו לא שוחררו היהודים שנעצרו בהתחלה. במהלך החקירה הילד זיהה 4 יהודים, לכן היתר שוחררו על תנאי. הידיעות על מספר היהודים שמתו באירועים היו שונות מאוד, סגן הקונסול הבריטי, תיקן את עצמו וטען שאף יהודי לא נהרג והעיתון Lloyd, שהופיע ב"פשט", ב-15 באפריל, טען שנהרגו קרוב למאה יהודים.

לאחר התערבותם של בכירים זרים בנושא, שוחררו כעבור כמה חודשים כל היהודים.

## קישורים חיצוניים
*  Masacrul din Galați (aprilie 1859) 

גאלאץ
קטגוריה:יהדות רומניה
קטגוריה:רומניה: היסטוריה
קטגוריה:רומניה: חוק ומשפט
קטגוריה:גאלאץ
קטגוריה:1859
גאלאץ 1859
בניין כיכר קודרין

**בניין כיכר קודרין** (ברוסית: **Дом на Кудринской площади**)
הוא בניין רב קומות, שהוקם במוסקבה בשנים 1948–1954, אחד משבעת גורדי השחקים של סטלין שנבנו. פרויקט הבניין בוצע על ידי אדריכלי בית המלאכה הראשי מספר 9 של מכון "מוספירויקט", מיכאיל פוסוקין ואשוט מדויאנץ ומ. וולחונסקי. בספרות ההיסטורית משתמשים לעיתים קרובות במונח "גורד שחקים שעל המרד". השם קשור לשם הקודם של כיכר קודרין (ככר המרד). גורד השחקים נבדל על ידי פתרונות ייחודיים לבנייה למגורים סובייטים: נוכחות של חניון תת-קרקעי, תא לעגלות תינוקות בקומת הקרקע ומכשירי מטבח מודרניים.

## גלריה

קובץ:Stamp_of_USSR_1950-1583.jpg|בול דואר ברית המועצות ובו הכתובת "פרויקט רב קומות בכיכר המרד"
קובץ:A_Kudrinszkaja_téri_toronyépület._Szovjetunió,_Moszkva_1971._Fortepan_100578.jpg|מראה גורד השחקים מדרום. שנת 1971
קובץ:Высотка_04.jpg|פסל על הסטילובט, 2015
קובץ:Звезда_жилой_высотки_на_Кудриснкой_пл.jpg|כוכב בראש המגדל, 2015
קובץ:Kudrinskaya_Square2016.jpg|כיכר קודרין. שנת 2016
קובץ:Вид на высотку на Кудринской пл.jpg|נוף לכיכר קודרין. שנת 2015
Stalinist era - panoramio.jpg|רב קומות על ככר המרד. שנת 2006
קובץ:Вид на высотку на Кудринской площади, Дом Правительства РФ, гостиницу Radisson Royal.png|מבט לגורדי השחקים של מוסקבה. שנת 2014


## קישורים חיצוניים

קטגוריה:שבע האחיות
בניין האדמיניסטרציה של השער האדום

**בניין האדמיניסטרציה של השער האדום** הוא אחד משבעה גורדי השחקים הסטליניסטים. הבניין נבנה בנפת קראסנוסלסקי, מוסקבה בשנים 1947–1951 ותוכנן על ידי האדריכלים אלכסיי דושקין ובוריס מזנצב והמעצב ויטלי אברמוב בסגנון הקלסיציזם הסטליניסטי.

הבניין המרכזי נועד להכיל משרדי ממשלה, ובאגפיו סודרו 276 דירות, שכללו בין שניים לחמישה חדרים. בדירות חמשת החדרים, ליד המטבחים, היו חדרים קטנים עבור "עוזרת הבית". מאפיין ייחודי לבניין היה מיקום הלובי צמוד לתחנת המטרו.

בשנות 2010 השתלטו על המבנה ארגונים מנהלים ואיגודים מקצועיים, תאגידים ובנק. בשנת 2015 גרה כאן נכדתה של האדריכלית נטליה דושקינה, אשר מעת לעת ערכה סיורים במבנה.
250x250 פיקסלים |ממוזער|השער האדום וכנסיית שלושת הקדושים. שנת 1915.

## תושבים ידועים
* השחקן בוריס צ'ירקוב, 1952–1982
* המנתח סרגיי יודין
* מבקר האמנות אלכסיי פיודורוב-דוידוב
* הצלם אנטולי גולובניה
* שר התחבורה של ברית המועצות יבגני קוז'בניקוב, 1954–1975
* שר הבינוי לתחבורה של ברית המועצות, איוואן סוסנוב, 1954–1985

## לקריאה נוספת

* 


## קישורים חיצוניים

## הערות שוליים

קטגוריה:שבע האחיות
מצעדי הבילבורד

[ממוזער|סמליל מגזין [בילבורד]]
**מצעדי הבילבורד** (באנגלית: **Billboard charts**) מציגים את הפופולריות של השירים מדי שבוע בארצות הברית ובמדינות נוספות בהן, ארגנטינה וברזיל. התוצאות מתפרסמות במגזין הבילבורד. ה-Billboard biz, הוא מעין הרחבה מקוונת של מצעדי פזמונים נוספים, שמספק טבלאות דירוגים נוספות, וכן מצעדי סוף שנה. המצעדים עשויים להיות מוקדשים לסוגה מוזיקלית ספציפית כמו R&B, קאנטרי או רוק, או שהם עשויים לכסות את כל הסוגות המוזיקליות, כמו שקורה במצעד הבילבורד הוט 100. המצעדים מתבססים על מכירות, השמעות ברדיו, נתוני סטרימינג וכולי. מצעד הדגל של הבילבורד (בילבורד הוט 100) מתבסס על אותם הנתונים גם כן. כך גם קורה במצעד הדגל השני של המגזין, בילבורד 200.

מאז יולי 2015, הספירה מתבצעת מיום שישי של השבוע הקודם, עד יום חמישי של השבוע הבא; בעבר, הספירה התבצעה מיום שני של השבוע הקודם, עד יום ראשון של השבוע הבא. לעומת זאת, תרשימי האיירפליי והרדיו נספרים מיום שני של השבוע הקודם ועד יום ראשון של השבוע הבא (בעבר מיום רביעי עד יום שלישי). כמו כן, מתפרסמים המצעדים בכל יום שלישי.

## היסטוריה, שיטות ותיאור
ב-4 בינואר 1936 פרסם מגזין בילבורד את מצעד הלהיטים הראשון שלו. באמצע שנת 1958, אוחדו כל השירים למצעד אחד: מצעד הבילבורד הוט 100. ההוט 100 מתבסס על מכירות סינגלים, השמעות ברדיו, הורדות דיגיטליות וסטרימינג (כולל נתונים מיוטיוב ואתרים נוספים). כל מצעדי הבילבורד משתמשים בנוסחה בסיסית זו. בראש כל מצעד לפי ז'אנר שמתפרסם בחסות הבילבורד, עומד מישהו שקובע את הקריטריונים של אותו המתעד.

## סינגלים ורצועות
### כל הז'אנרים

### R&B / היפ-הופ

### מבוגרים / פופ

### קאנטרי

### רוק

### דאנס

### לטיני

### נוצרי

### ג'אז

### חג

### רינגטונים

### ספוטיפיי

### מצעדים קנדיים

### מצעדים בין-לאומיים

### מצעדים שהופסקו

## אלבומים

## וידאו

## ראו גם
* הישגים ואבני דרך בבילבורד הוט 100

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
לידר טאואר

**לידר טאואר** (רוסית: Лидер-тауэр) הוא גורד שחקים בן 42 קומות בדרום סנקט פטרבורג. גובה המבנה, לטענת היזם, 145.5 מטר. זהו גורד השחקים הראשון בעיר (והמגדל השני אחרי מגדל הטלוויזיה של סנקט פטרבורג), שהיה גבוה יותר מקתדרלת פטרופבלובסקיה, שהייתה המבנה הגבוה בעיר במשך 300 שנה. גורד השחקים ממוקם ברובע מוסקבה בכיכר החוקה. הבנייה הושלמה בשנת 2013 ועם השלמתו היה המבנה הגבוה בעיר משנת 2013 ועד 2016 כאשר מגדל מרכז לאחטה עקף אותו. חזית המבנה המוארת בלילות ומשמשת לשידורי פרסום.

## בנייה
הבנייה החלה בראשית 2009 והתחדשה בראשית 2010.

הבניין תוכנן להכיל מרכז עסקים בשטח 52.7 אלף מ"ר וחניון תת-קרקעי בן חמש מפלסים ל-250 מכוניות. בנוסף, הביע היזם את הרעיון להציב מנחת מסוקים על הבניין, אולם הרעיון ננטש בהמשך. מבלי לקחת בחשבון רכישת קרקעות, המשקיע "קבוצת לידר" העריך את כל טווח העבודה בעלות של כ-3 מיליארד רובל או 100 מיליון דולר.

מספר מומחי שוק הביעו ספקות לגבי הרווחיות של מרכז העסקים, והצהירו כי המקום שנבחר לא מתאים לפרויקט כה גדול. מקורבים לחברת הניהול דיווחו כי נשקלת שיכון של משרדי תאגיד גזפרום בגורד השחקים המתוכנן. גרסאות הובאו כי החברה יכולה לתפוס כשליש מהבניין, או לפדות אותו במלואו כדי להכיל את משרדי גזפרום נפט. רשמית, אף אחת מהגרסאות לא אושרה וכבר בשנת 2010 נודע כי מטה גזפרום ימוקם במרכז לאחטה ברובע פרימורסקי בסנקט פטרבורג.

קרקע לבנייה נרכשה בשנת 2007. בשנת 2009, היזם Fregat LLC קיבל תוכנית לתכנון והיתר בנייה. עם זאת, בשנת 2010, במהלך בניית גורד השחקים, הוועדה לתכנון עירוני ואדריכלות של מינהל העיר סנקט פטרבורג הוציאה צו לבטל את תוכנית הפיתוח העירוני, מכיוון ש"בניתוחה את ההחלטות הקיימות בארכיטקטורה ותכנון הקשורות לנושא הגובה, נמצאו חסרונות בתיאום עם הפיתוח העירוני לאובייקט". הוועדה טענה כי מכיוון שהבניין נמצא באזור ווזננסקי פרוספקט, הוא עלול לקלקל את קו הרקיע של העיר ולהעפיל על קתדרלת איסק הקדוש. הבנייה לא הופסקה, והיזם ערער על החלטת הוועדה בהצלחה בבית הדין לבוררות. הבנייה החלה בפועל שנת 2011 והושלמה בשנת 2013.

## גלריה

קובץ:Стройка на площади Конституции.jpg|בניית המגדל. מרץ 2012
קובץ:Лидер Тауэр.png|המגדל בשנת 2012
קובץ:Перспектива Лидер-Тауэра.jpg|"לידר טאואר" במראה מלמטה למעלה
קובץ:Лидер тауэр 1 января 2015 года.jpg|לידר טאואר, 1 בינואר 2015
קובץ:Leaders Towers.jpg|מבט למגדל מכיוון נוסואיזמאילובסקי פרוספקט
קובץ:Башня Конституции.jpg|המגדל ב-1 בינואר 2016
קובץ:Вид с 41-го этажа Лидер-тауэр.jpg|נוף למרכז העיר מקומה 41


## ראו גם
* בורג' ח'ליפה
* מגדל מרקורי סיטי
* מרכז לאחטה
* מגדל הפדרציה

## קישורים חיצוניים

* 

* האתר של חברת CJSC "Leader Management", יזם הפרויקט
* תמונות של הבניין בבנייה

## הערות שוליים

קטגוריה:סנקט פטרבורג: גורדי שחקים
מגדל הטלוויזיה של סנקט פטרבורג

**מגדל הטלוויזיה של סנקט פטרבורג** (רוסית: Санкт-петербургская телебашня) הוא מגדל פלדה לשידורי רדיו וטלוויזיה בבעלות הרשת הרוסית לשידורי רדיו וטלוויזיה (RTRS) שנבנה בסנקט פטרבורג בשנים 1956–1962 עבור שידורי הרדיו והטלוויזיה של לנינגרד ומחוז לנינגרד. הוא ממוקם באי אפטקרסקי בכתובת: רחוב האקדמאי פאבלוב 3. זה היה המבנה ההנדסי הגבוה ביותר בעיר במשך 55 שנה, עד 2017.
## היסטוריה ומאפייני המגדל
צו להקים מגדל טלוויזיה למרכז טלוויזיה חדש בלנינגרד הוענק על ידי מועצת השרים של ברית המועצות 26 בינואר 1952. תכנון המגדל פותחה על ידי המכון "Ukr NII Proekt StalKonstruktsiya", מבני המתכת עבורו, נעשו במפעל בדנייפרופטרובסק. המבנה כולו מרותך במלואו, ללא חיבורי ברגים. בגובה של כ-200 מטר יש מה שמכונה "זכוכית" עם שלוש קומות של שטחי משרדים, שם מותקנות שתי מעליות מהירות, המותקנות ב"מוט" - צינור אנכי לאורך הציר הסימטרי של המגדל.

התקנת המגדל בוצעה בשנים 1956 עד 1962. שידורי טלוויזיה מהמגדל החלו ב-23 בפברואר 1963. באותה תקופה, המגדל היה הבניין הגבוה ביותר באירופה - מטרים ספורים מעל מגדל אייפל. רדיוס הכיסוי לשידור ממנו הוא כמאה ק"מ.

בתחילה, המגדל היה בגובה 301.5 מטר (גובה הפלטפורמה העליונה למעט אנטנת הטלוויזיה שהותקנה עליו), לאחר שהוחלפה האנטנה באנטנה מודרנית יותר באוגוסט 1986, גובהו היה 310 מטר (ואילו גובהו של מגדל אייפל עלה ל-324 מטר לאחר התקנת אנטנה חדשה עליו בשנת 2000). מבצע נוסף לשדרוג האנטנה במגדל הטלוויזיה בסנקט פטרבורג בוצע ב-17 בדצמבר 2001 וב־28 ביוני 2011, הוחלפה אנטנה זו באנטנה רחבת פס חדשה בטווח DMV, המספקת שידור רחב יותר. כתוצאה מכך גובה המגדל (כולל מתחם האנטנה) היה 312.8 מטר. כל ההחלפות נעשו באמצעות מסוק. נכון לרבעון הראשון של 2019 משודרים 19 ערוצי טלוויזיה אנלוגיים, שני מרבבים של שידורי טלוויזיה דיגיטליים יבשתיים המורכבים מעשרים ערוצים פדרליים ו-3 תחנות רדיו, וכן 27 תחנות רדיו FM ממגדל הטלוויזיה.

בעבר, היה ממוקם בצמוד אצטדיון מגדל הטלוויזיה, אשר שימש לרוב לקונצרטים ופסטיבלים (כיום המקום הזה הוא אזור מגורים). בסוף 2002 הותקנה במגדל הטלוויזיה תאורה אמנותית - כמתנה מאת דד מורוז לרגל 300 שנה לעיר. ביוני 2008, ביום פסגת ראשי חבר המדינות ופתיחת הפורום הכלכלי הבינלאומי ה-12 בעיר, הותקנה תאורה אדריכלית ואמנותית חדשה.

ב-10 במאי 2017, גובהו של גורד השחקים מרכז לאחטה שנמצא בבנייה עלה על גובה מגדל הטלוויזיה והגיע לגובה 327.6 מטר ועקף אותו בדרך להפוך למגדל הגבוה בעיר. השיא הקודם נמשך בסך הכל 55 שנה.

## צילומי מגדל טלוויזיה

Television Tower SPB (img2).jpg|מראה אנכי של מגדל הטלוויזיה
Spb Views from Isaac Cathedral May2012 06.jpg|מראה מהמגדל לכיוון קתדרלת איסק הקדוש
View to Petersburg TV-tower.jpg|מראה אל גדת הארמון
Telebashnya.JPG|מגדל הטלוויזיה בלילה
Петропавловская крепость и дискотека.jpg|מגדל הטלוויזיה מואר בזרקור
Рюмка телебашни.jpg|"הזכוכית"
Рюмка телебашни с подсветкой.jpg|"הזכוכית" בצבעי הטריקולור הרוסי
Шпиль питерской телебашни.jpg|צריח מגדל הטלוויזיה
Главная антенна питерской телебашни.jpg|האנטנה הראשית


## ראו גם
* מגדל הטלוויזיה של ברלין
* מגדל אוסטנקינו

## קישורים חיצוניים

* **[http://spb.rtrn.ru אתר רשמי]**
* **[http://vk.com/ctvspb פרופיל רשמי] באתר [[VK]]**
* Фотографии, снятые с телебашни
* מצלמות רשת של המגדל
## הערות שוליים

קטגוריה:סנקט פטרבורג: מבנים
קטגוריה:רוסיה: טלוויזיה
המשטרה הלאומית (מונגוליה)

**המשטרה הלאומית** (במונגולית: **Цагдаагийн Ерөнхий Газрын**) היא גוף של ממשלת מונגוליה, הפועל ככוח מילואים ל. כפוף למשרד הפנים המשפטים והוא גוף אכיפת החוק העיקרי במונגוליה.

המשטרה נעזרת תדיר בחיל הפנים של מונגוליה, גוף דמוי ז'נדרמריה נפרד.

## היסטוריה
[ממוזער|שוטרים ב[אולן בטור.]]
שמאל|ממוזער|315x315 פיקסלים|שוטר תנועה מונגולי
הכוח המשטרתי המודרני הוקם ב־19 ביולי 1921, כאשר הפרלמנט, הח'וראל, הורה על הקמת "מיליציה מונעת" ככוח משטרה עיקרי. פקודה זו הגיעה ימים לאחר המהפכה המונגולית בשנת 1921 בה הכריזו המהפכנים במונגוליה החיצונית על הקמת הרפובליקה העממית המונגולית.

בשנים 1934 - 1940 הוקמו מחלקות ייעודיות ברחבי המדינה. משנת 1940 עד 1960 הנהיגה הפרקליטות גוף לאכיפת חוק ואכיפת החוקה החדשה של מונגוליה, החוק הפלילי וסדר הדין הפלילי. בשנות השישים הורחב מבנה וארגון המשטרה ובשנת 1965 הוקם מוסד נפרד מהפרקליטות. לרגל חגיגות 50 שנה להקמת המשטרה, הוקם המכון הצבאי - 14 ביולי 1984. בהמשך המכון הפך לאוניברסיטה לאכיפת החוק במונגוליה.

מאז הקמתה ועד שנות התשעים הייתה הסוכנות בפיקוד משותף של משרד הפנים והמשרד לביטחון פנים. כתוצאה מהשינויים הפוליטיים והמהפכניים וכלכלת השוק בשנות התשעים, המשטרה עברה שינוי דרסטי והוקמה מחדש כסוכנות המשטרה הלאומית של ממשלת מונגוליה וקיבלה את המשימה להילחם בפשע ולשמור על הבטיחות על בסיס לאומי באמצעות מחלקות משטרה. בשנת 1993 אישר הפרלמנט את "חוק המשטרה" כדי לבסס בסיס משפטי לאכיפת החוק.

## ארגון
בראש המשטרה עומד נציב כללי בסיוע כמה סגנים, כאשר בכיר הסגנים הוא הסגן הראשון לנציב כללי.

ישנן גם 10 מחלקות הנמצאות בכפיפות לסגן הנציב הכללי כדוגמת:
* מינהל
* כספים ולוגיסטיקה
* משטרה פלילית
* חקירות
* תשאול
* משטרת תנועה
* מחקר מידע
* סדר ציבורי
* אגף תקשורת
* האקדמיה לשוטרים

מתחת למבנה המרכזי ישנן מחלקות וחטיבות משטרה ב-21 המחוזות ובעיר הבירה, כל חטיבה מחולקת עוד יותר למחלקות, יחידות ומדורים.

## קישורים חיצוניים

*  
* 
* 

## הערות שוליים

קטגוריה:מונגוליה: חוק ומשפט
מונגוליה
Days

**Days** (בסינית מסורתית: **日子**; בעברית: **ימים**) הוא סרט דרמה טאיוואני-להט"בי, שיצא לאקרנים ב-2020. הסרט בוים על ידי צאי מינג-ליאנג . כמו סרטים אחרים שביים הבמאי, הסרט הוא מינימליסטי, בקצב איטי, וכולל דיאלוג מועט, ללא כתוביות.

הסרט הוקרן לראשונה ב-27 בפברואר 2020 בפסטיבל הסרטים הבינלאומי בברלין ה-70 במספר. בפסטיבל זה, הסרט זכה בפרס טדי בקטגוריית בחירת השופטים.

## תקציר העלילה
חיי היומיום הארוכים המינימליסטיים מראים את קנג שבגיל המעבר שבמעמד חברתי בינוני ואת הנון הצעיר. קנג מתגורר לבד, נרגע בביתו הגדול עם נוף לבריכת דגי זהב בחצר האחורית שלו. הוא לא מתגורר בדירה ספרטנית. יומו מתחיל בפולחן דתי במזבח. לאחר מכן, הוא מבצע מטלות, כלומר שטיפת ירקות. קנג נוסע לעיר ומחפש טיפול לכאב ראש וכאב צוואר. אחרי דיקור סיני, הוא מזמין עיסוי במקום עבודתו של נון. קנג משלם לנון אחרי שסיים עיסוי בגוף המלא, וגם נותן לו מתנה, תיבת נגינה קטנה. קנג רואה את נון משתמש בתיבת הנגינה, ואז משתף אותו בארוחה במסעדת המזון המהיר שנמצא סמוך למקום עבודתו של נון. השניים נפרדים לאחר הארוחה המשותפת, ונון נשען על ספסל. הוא מנגן שוב את תיבת המוזיקה, אך לא ניתן לשמוע אותה בגלל רעש הכביש .

## דמויות
* לי קנג-שנג  - קנג
* אנונג הונג'ואאנגסי - נון

## הפקה
הצילום העיקרי של הסרט נערך ב-2014, במהלך ואחרי ההופעות התיאטראליות באירופה של צאי מינג-ליאנג, לי קנג-שנג וקלאוד וונג, שלאחריו הגיע גם הטיפול הרפואי שעבר לי, שגם כן צולם לסרט. סצנת הפתיחה של הסרט צולמה בסלון של צאי בטייוואן. ב-2017, פגש צאי את הונג'ואאנגסי והשניים שמרו על קשר באמצעות שיחות וידאו , דרכו זיהה צאי את מיומנותו של הונג'ואאנגסי בבישול. לא נעשה שימוש בכמה סצנות מוקדמות יותר של לי, וצאי נסע לבנגקוק כדי לצלם שם, כולל סצנות של הונג'ואאנגסי מכין אוכל. צאי שוחח עם העורכת שלו על דרכים לשלב את הדברים הללו שצולמו בסרט עצמו. הסרט עבר פוסט-ייצור ארוך טווח בטייוואן. במאי ויוני 2019, צאי צבר מימון משירות הטלוויזיה הציבורית  להשלמת הפוסט-ייצור. לפני יציאתו של הסרט, צאי מינג-ליאנג דיבר על הסרט מבלי לקרוא לו בשם כלשהו, וקבע שאין לו שום מושג איך הסרט ייראה בסופו של דבר, והוסיף רק שאמורים להיות רק את לי קנג-שנג ושחקן נוסף.

## קישורים חיצוניים

## הערות שוליים

קטגוריה:זוכי פרס טדי
קטגוריה:סרטי דרמה
קטגוריה:סרטים המבוססים על סיפור אמיתי
קטגוריה:סרטים טאיוואניים
קטגוריה:סרטי להט"ב משנות ה-2020
חיל הפנים של מונגוליה

ממוזער|לוחמי החיל בשנת 2010.
**חיל הפנים של מונגוליה** (במונגולית: **Монгол Улсын Дотоод цэргүүд**) הם הז'נדרמריה, האחראית על תפקידי שמירה ויחד עם גופים דמוי-צבאיים נוספים, מספק חיילי מילואים לצבא מונגוליה. הוא מגן על מבנים ממשלתיים ומוסדות כמו גוף השידור הלאומי המונגולי ובית הקברות הלאומי אלטאן-אלגיי. במהלך המלחמה הקרה החיל היה אחראי על סיור גבולות, שמירה ובקרה על הגירה. בסוף שנות ה-80 מנה כ-15,000 חיילים.

מסייע למשטרה הלאומית.

## היסטוריה
החיל הוקם במקור בשנת 1922 על ידי המועצה הצבאית העממית כאשר למעלה מעשר אוגדות של הצבא אוחדו ליצירת **היחידה המיוחדת לענייני ביטחון פנים**.

במתכונת הנוכחית הוקם החיל בשנת 1995, פעל במשך 18 שנה עד שביטול החוק הממשלתי ב-16 במרץ 2013 על ידי החוראל הגדול הביאו לפירוקו.

לאחר ביטולו, תפקידיו הועברו לידי המשטרה הלאומית ולמשמר הגבול עד 1 באפריל 2014.

לאחר בחינה מעמיקה בעניין וניצחונה של מפלגת MPP בבחירות לפרלמנט המונגולי בשנת 2016, נבדקה מחדש אופציית הקמת החיל ובפברואר 2017 העביר הפרלמנט רשמית חוק לשחזור חיל הפנים והקמתו מחדש.

## קישורים חיצוניים
* 

## הערות שוליים

קטגוריה:מונגוליה: צבא וביטחון
הסוכנות הלאומית לניהול חירום (מונגוליה)

**הסוכנות הלאומית לניהול חירום** (במונגולית: **Онцгой байдлын ерөнхий газар**) היא סוכנות ממשלתית המפקחת על שירותי החירום של מונגוליה. אחראית גם לטיפול וניהול מצבי חירום כאסונות טבע ומשברי חירום לאומיים. יש לה סניפים בכל 21 מחוזות המדינה וכן בבירה אולן בטור.

מקבילה בתפקודה להמשרד למצבי חירום והגנה אזרחית של רוסיה ואמונה על פיתוח חקיקה סביבתית כמו גם ניהול השלכות אסונות טבע וביצוע עבודות חילוץ הצלה.

## היסטוריה
גוף ההגנה האזרחית הראשון במדינה הוקם בשנת 1964 כיחידת סמך של צבא העם המונגולי. קודם לכן, שירותי החירום במדינה אורגנו בשנת 1922, ביוזמתו של מנהיג הפרטיזנים דמדין סוחבאטאר. היחידה שהוקמה בשנות ה-60 נודעה כגדוד ההגנה האזרחית 122 של ה-צבא. כחלק מהרחבת הצבא בסוף שנות השישים, ארגן שר ההגנה את להקת המוזיקה של ההגנה האזרחית, שמאז 2009 היא ידועה כלהקת שירותי החירום ומשמיעה מוזיקה צבאית, תוך גם קידום הסוכנות בקהילה וייצוג שלה באירועי תרבות.

הסוכנות, במתכונתה הנוכחית הוקמה על ידי החוראל הגדול ביוני 2003 והיא כיום חלק מממשלת מונגוליה. בשנת 2017 הוקם אגף כימי.

## קישורים חיצוניים

*  

## הערות שוליים

קטגוריה:הגנה אזרחית
קטגוריה:מונגוליה: ארגונים ממשלתיים
רוח (מארוול קומיקס)

**רוח** (באנגלית: **Ghost**) הוא דמות בדיונית של אנטי-גיבור, המופיעה בחוברות הקומיקס ביקום מארוול קומיקס. הדמות הופיעה לראשונה בחוברת *Iron Man #219* מיוני 1987 ונוצרה על ידי הכותב דייוויד מיצ'ליני והמאייר בוב לייטון.

מעט מאוד ידוע על דמותו של הרוח. כהאקר וממציא גאון, הרוח לובש חליפת קרב המאפשרת לו להיות בלתי נראה וכן לשנות את מצב צבירת גופו כדי לעבור דרך חומרים מוצקים. למשך זמן מה נדמה היה שמדובר במדען לטכנולוגיית מידע שנפל קורבן לחמדנות בתאגיד בו עבד. כמחבל אנטי-קפיטליסט, הרוח מבקש להשמיד יסודות פוליטיים ואקונומיים מסוימים אותם הוא חושב למדכאים, והוא מתמקד באלה הנוגעים בטכנולוגיה מתקדמת ושיטות מעקב. במקור הוא הופיע כנבל-על וכיריבו של איירון מן. במהלך אירועי "שלטון אפל" מפברואר 2009 ו"עידן הגיבורים" מאפריל 2010, הרוח תואר כאנטי-גיבור אשר השכיר את שירותיו לארגונים ותאגידים כמו קבוצת ת'נדרבולטס של נורמן אוסבורן.

הדמות הופיעה במגוון מדיות אחרות לקומיקס, בין היתר סדרות האנימציה ספיידרמן: סדרת האנימציה, איירון מן, איירון מן: הרפתקאות משוריינות והאוונג'רס מתאספים. גרסה נשית של הרוח מופיעה בסרט היקום הקולנועי של מארוול "אנטמן והצרעה" בגילומה של האנה ג'ון-קאמן, ששבה לגלם את הדמות בסרט "ת'אנדרבולטס*" ותשוב לגלם אותה בסרט "".

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:איירון מן
קטגוריה:נבלי על במארוול קומיקס
הלשכה לחקירת תאונות אוויריות (מונגוליה)

**הלשכה לחקירת תאונות אוויריות** (במונגולית: **Нислэг техникийн осол, зөрчлийг шинжлэн шалгах алба**) היא סוכנות של ממשלת מונגוליה, האחראית לניהול תאונות אוויריות ואסונות תעופה ותקריות אוויר בשטחי הרפובליקה של מונגוליה. זהו גוף ממשלתי בכיר לפיקוח בתחום התעופה האזרחית.

משרדה הראשי נמצא בנמל התעופה הבינלאומי ג'ינגיס חאן באולן בטור.

## סמכויות ותפקידים
הלשכה מופקדת על ניהול כלל חקירות בטיחות של תאונות ותקריות אוויריות של כל סוגי כלי הטיס, במדינה, החל ממטוסי משא וכלה במסוקים. הלשכה מהווה גוף עצמאי, המשמשת כסמכות מקצועית מייעצת עליונה לנושא בטיחות הטיסה, בכל סוגי התעופה האזרחית במדינה ופועלת בשיתוף פעולה עם הארגון הבינלאומי לתעופה אזרחית וגופים מקבילים לו בעולם, בייחוד ועדת התעופה הבין-מדינתית של חבר המדינות, הסוכנות הפדרלית לתחבורה אווירית הרוסית, NTSB האמריקאי ואחרים.

הלשכה מעסיקה פקחים בתחומים שונים לרבות פקחי מבצעים, פקחי הנדסה ופקחים בתחום הקלטות טיסה.
## ראו גם
* השירות לביטחון הטיסות של משרד ההגנה (רוסיה)
* הוועדה הממלכתית לפיקוח על ביטחון טיסות כלי טיס
* הלשכה הלאומית לחקירת תקריות ותאונות אוויריות (אוקראינה)
* האגף לחקירת תאונות אוויריות (בריטניה)
* הלשכה הפדרלית לחקירת תאונות אוויריות (גרמניה)
* המשרד לחקר וניתוח ביטחון התעופה האזרחית (צרפת)
* הלשכה לחקירת תאונות ותקריות תחבורה (לטביה)
* המרכז לחקירת ומניעת תאונות אוויריות (ברזיל)

## קישורים חיצוניים
* 

קטגוריה:ארגוני חקירות תעופה
קטגוריה:מונגוליה: ארגונים ממשלתיים
קטגוריה:מונגוליה: תחבורה
קטגוריה:מונגוליה: חוק ומשפט
משמר הגבול המונגולי

**משמר הגבול המונגולי**, רשמית **הרשות הכללית להגנת גבולות** (**Хил хамгаалах ерєнхий газар**) היא סוכנות של ממשלת מונגוליה שפועלת ככוח מילואים ל. היא שומרת על גבולות המדינה בסמוך לרוסיה וסין וכן מונעת פעילויות לא חוקיות כמו הברחות וסחר בבני אדם. גוף זה גם אחראי על סיור גבולות ועל הסדרת ההגירה הבלתי חוקית. בסוכנות משרתים למעלה מ-3,000 אנשי צוות ו-300–350 יחידות של אומית למשטרה וסוכנויות ממשלתיות אחרות. מהווה יחידת סמך של משרד הפנים והמשפטים של מונגוליה.

## היסטוריה
[ממוזער|286x286 פיקסלים| סימון דרגת [לוטננט קולונל|סגן אלוף של משמר הגבול.]] 
כוחות הגבול של צבא העם המונגולי הורכבו מ-15,000 חיילים במהלך המלחמה הקרה. הם היו מצוידים במסוקים, בציוד אותות לרכב מנועי וכן בציוד הנדסי. במקור, המשמר הוקם בשנת 1933 כדי לנהל את הגבולות המונגולים עם ברית המועצות ומנצ'וריה. במהלך קרבות חלקין גול, הגבול המערבי נשמר בכבדות על ידי אנשי הצבא שהגנו על המדינה מפני פלישה של הצבא היפני הקיסרי. בשנת 1959 הקים משרד ההגנה חטיבה לשירות הגבול.

בשנת 1993 אושר "חוק הגבול" והוקם מנהל משמר הגבול. הסוכנות להגנת הגבול הייתה סוכנות רגולטורית יותר תחת משרד ההגנה ומאז 1996 נמצאת תחת פיקודו הישיר של משרד המשפטים והמשטרה מאז שנת 2000 ומונתה לסוכנות הרגולטורית של הרשות לניהול כוחות הגבול.

מאז 2002 מכונה רשמית בשם הרשות הכללית להגנת הגבולות.

## קישורים חיצוניים
* 

## הערות שוליים

קטגוריה:מונגוליה: צבא וביטחון
קטגוריה:משמרות גבול
האקדמיה האירופית למדעים ואומנויות

**האקדמיה האירופית למדעים ואומנויות** (בלטינית: **Academia Scientiarum et Artium Europaea**, באנגלית: **The European Academy of Sciences and Arts**) היא רשת רב-לאומית ואינטרדיסציפלינרית של מדענים ואומנים ידועי שם, העוסקים בבעיות המעסיקות את אירופה והעולם, זאת במסגרת סמינרים ופרסומים של האקדמיה. האקדמיה ממומנת על ידי האיחוד האירופי, ממשלת אוסטריה, ותורמים פרטיים.

האקדמיה נוסדה ב-1990 על ידי כירורג הלב פליקס אונגר , יחד עם הקרדינל של וינה פרנץ קוניג  והפרופסור ניקולאוס לובקוביץ .

כיום האקדמיה מונה כ-2,000 עמיתים, ביניהם 32 זוכי פרסי נובל ובהם הישראלים אהרון צ'חנובר ודן שכטמן.

## פרס הסובלנות
מאז 1997 מחלקת האקדמיה מדי שנה את "פרס הסובלנות" לאישים שהצטיינו בעיסוקם ב"סובלנות, אנושיות, דילוג חוצה גבולות ומאבק בגזענות". בין הזוכים בפרס טדי קולק, דניאל בארנבוים, הנס-דיטריך גנשר, נשיאת הצלב האדום אסטריד הייברג , מרקו פיינגולד

## קישורים חיצוניים

*  
* האתר של פרס הסובלנות 

## הערות שוליים

קטגוריה:מוסדות מדעיים בין-לאומיים
קטגוריה:ארגונים בין-לאומיים לא-ממשלתיים
שרה לורנס קולג'

**שרה לורנס קולג**' (באנגלית: **Sarah Lawrence College**) היא מכללה פרטית במחוז וסטצ'סטר במדינת ניו יורק, מהסוג המכונה Liberal Arts College, דהיינו מכללה המתמחה במדעי הרוח, מדעי החברה ואומנויות. שכר הלימוד הוא כ-$56,000 לשנה.

## היסטוריה
שמאל|ממוזער|227x227 פיקסלים|שרה בייטס לורנס
שמאל|ממוזער|200x200 פיקסלים|ויליאם ואן דוזר לורנס
המכללה הוקמה על ידי איל הנדל"ן ויליאם ואן דוזר לורנס (1842–1927). היא הוקמה באחוזתו, ונקראה על שם אשתו שרה בייטס לורנס (1846–1926). המכללה נועדה במקור לנשים בלבד ומטרתה הייתה לחנכן באמנויות ומדעי הרוח. מרכיב מרכזי בתוכנית הלימודים הראשונה של המכללה היה חינוך לפנאי, במסגרתו התלמידות נדרשו להשתלם במשך שמונה שעות שבועיות בתחומים כמו שיחה בצרפתית, דוגמנות, קצרנות, איפור וגינון.

מתכונת הלימודים תוכננה כזו של מערכת ההדרכה של אוניברסיטת אוקספורד (tutoring), הכוללת בנוסף להוראה פרונטלית, מפגשים בין חברי סגל לקבוצות קטנות של סטודנטים. המכללה שומרת על מתכונת זו עד היום.
הרולד טיילור היה נשיא המכללה בשנים 1945–1959, והשפעתו הייתה רבה. הוא אימץ את הפילוסופיה החינוכית של ג'ון דיואי, ושאף לרפורמה בחינוך בארצות הברית.

מכללת שרה לורנס הייתה למוסד המקבל גם סטודנטים ממין זכר בשנת 1968 (אם כי היו סטודנטים יוצאי צבא שהתקבלו לאחר מלחמת העולם השנייה עוד קודם). לפני השינוי הזה התקיימו דיונים בנושא העברת המכללה ומיזוגה עם אוניברסיטת פרינסטון (שלא קיבלה עד אז נשים), אך לבסוף ההנהלה בחרה להשאירו כמוסד עצמאי.

## תוכנית הלימודים
שרה לורנס מציעה אלטרנטיבה לשיטה המקובלת של מקצועות התמחות במכללות בארצות הברית. לומדים במגוון רחב של קורסים ותחומי דעת על פי אחת מארבע תוכניות לימוד: אומנות יצירתית (כתיבה, מוזיקה, מחול, תיאטרון, קולנוע ואמנות פלסטית); היסטוריה ומדעי החברה (אנתרופולוגיה, כלכלה, מדעי המדינה וסוציולוגיה); מדעי הרוח (לימודי מזרח אסיה, תולדות האמנות, לימודי קולנוע, שפות, ספרות, פילוסופיה ודת); ומדעי הטבע ומתמטיקה (ביולוגיה, כימיה, פיזיקה, מדעי המחשב ומתמטיקה).

השיעורים בנויים סביב במתכונת של סמינרים קטנים ואינטראקטיביים מאוד ובלימודים פרטיים עם חברי הסגל. הציונים הם הערכות מילוליות.

המכללה מציעה תשע תוכניות לתואר שני. התוכניות מעניקות תואר שני באומנויות (MA), תואר שני באומנויות יפות (MFA) או תואר שני במדעים (MSc) לבוגריה.

## הקמפוס
הקמפוס של מכללת שרה לורנס  משתרע על כ-160 דונם בגבעה מעל גדות נהר הברונקס. חלק גדול מהקמפוס היה במקור חלק מהאחוזה של מייסד המכללה, ויליאם ואן דוזר לורנס, אם כי המכללה הכפילה את גודלה מאז היווסדה. בשטח המכללה גדלים עצי אלון ואולמוס גדולים. רבים מהבניינים הישנים הם בסגנון האדריכלות של "תחיית טיודור" שהיה פופולרי באזור בראשית המאה העשרים, ורבים מהבניינים החדשים יותר של המכללה מנסים להוות פרשנות מעודכנת לאותו סגנון. הקמפוס מחולק לשני חלקים ייחודיים, "הקמפוס הישן" ו"הקמפוס החדש": הראשון בגבולות אחוזת לורנס לשעבר, השני נרכש זמן מה לאחר שנותיו המוקדמות של המכללה.

## חברי סגל ובוגרים ידועים
חוקר המיתולוגיה ג'וזף קמפבל לימד שנים רבות במכללה. מבוגרי המכללה שהתפרסמו: אליס ווקר, ברברה וולטרס, ג'יי ג'יי אברהמס, בריאן דה פלמה ורם עמנואל.

## קישורים חיצוניים

* 

* 

## הערות שוליים

קטגוריה:שרה לורנס קולג'
קטגוריה:מדינת ניו יורק: אוניברסיטאות ומכללות
קטגוריה:ארצות הברית: אוניברסיטאות ומכללות פרטיות
אנקת גבהים (סרט, 2011)

**אנקת גבהים** (באנגלית: **Wuthering Heights**) הוא סרט רומנטי גותי בריטי משנת 2011, בבימויה של אנדראה ארנולד, ובכיכובם של קאיה סקודלריו בתפקיד קתרין, וג'יימס האוסון בתפקיד היתקליף. התסריט, שכתבו אנדראה ארנולד ואוליביה הטריד, מבוסס על רומן באותו שם מאת אמילי ברונטה.

הסרט הופץ לראשונה בוונציה ב-6 בספטמבר 2011, ולאחר מכן ב-11 בנובמבר 2011 בממלכה המאוחדת. בישראל הסרט הופץ בתרגום עברי ב-26 באפריל 2012.

## צוות השחקנים
* קאיה סקודלריו – קתרין ארנשו
* ג'יימס האוסון – היתקליף
* אוליבר מילברן – מר לינטון
* ניקולה ברלי – איזבלה לינטון
* איב קוברלי – איזבלה לינטון הצעירה
* ג'יימס נורת'קוט – אדגר לינטון
* לי שו – הינדלי ארנשו
* איימי רן – פרנסס ארנשו
* שאנון ביר – קתרין ארנשו הצעירה
* סולומון גלייב – היתקליף הצעיר
* סטיב אווטס – ג'וזף
* פול הילטון – מר ארנשו
* סימון ג'קסון – נלי דין
* ג'וני פאוול – אדגר לינטון הצעיר
* מייקל יוז –הרטון

## הפקה
הסרט הוכרז באפריל 2008. נטלי פורטמן לוהקה לשחק בתפקיד קאתי בעיבוד קולנועי חדש לרומן "אנקת גבהים". אבל במאי היא פרשה מההפקה. באותו חודש בחר הבמאי ג'ו מייבורי במייקל פסבנדר לגלם את היתקליף ואת אבי קורניש לגלם את קאתי. עם זאת במאי 2009 הוכרז שפיטר ובר יביים את הסרט, והשחקנים בתפקידים הראשיים יהיו אד וסטוויק וג'מה ארטרטון. בינואר 2010 הוכרז שאנדראה ארנולד תביים את הסרט. באפריל לוהקה קאיה סקודלריו לתפקיד קתרין, שגילה תואם יותר את הדמות מאשר העיבודים הקודמים של הרומן.

מכיוון שברונטה תיארה את היתקליף כ"בעל עור כהה ומראה צועני", ארנולד חיפשה שחקן בקרב קהילת הצוענים בממלכה המאוחדת. אחרי שאנשי הקהילה הביעו חשש מהליהוק, הורחב החיפוש לשחקנים מיורקשייר בגילאים 16 עד 21 ממוצא מעורב, הודי, פקיסטני, בנגלדשי או מזרח תיכוני. בנובמבר פורסם שג'יימס האוסון לוהק לתפקיד היתקליף, וזו הייתה הפעם הראשונה ששחקן שחור גילם את הדמות. לוסי פארדי ליהקה את הילדים עבור הסרט, וגייל סטיבנס ליהקה את המבוגרים. פארדי ערכה מבחני בד לילדים בבתי ספר פרטיים בלי רקע במשחק.

שלב הצילומים הסתיים בנובמבר 2010. הצילומים נערכו באתרים שונים בצפון יורקשייר, בהם תווייט, קוטסקיו פארק בקוברהאם, וב-Moor Close Farm במוקר ששימש לצילומי הבית אנקת גבהים.

## קידום מכירות ויציאה לאקרנים
הקטע הראשון מתוך הסרט שפורסם היה טיזר בן ארבעה צילומים שהוצג במסיבה מוקדמת של פסטיבל הקולנוע בקאן.

הקרנת הבכורה של הסרט הייתה ב-2011 בתחרות השנתית של פסטיבל הסרטים של ונציה. הוא הוצג גם בפסטיבל הסרטים הבינלאומי בטורונטו בהקרנה מיוחדת. עוד הוצג הסרט בפסטיבל הסרטים של לונדון, בפסטיבל הסרטים של ציריך, בפסטיבל הסרטים של מרילנד, ובפסטיבל הסרטים של לידס. ב-11 בנובמבר 2011 יצא הסרט לאקרנים בממלכה המאוחדת.

הלהקה ממפורד אנד סאנז הקליטה שני שירים עבור הסרט. השיר "Enemy" מלווה את כותרות הסיום.

ב-5 באוקטובר 2011 יצא הסרט לאקרנים בארצות הברית.

## פרסים

## קישורים חיצוניים

* 

## הערות שוליים

קטגוריה:סרטים המבוססים על אנקת גבהים
קטגוריה:סרטים בריטיים
קטגוריה:סרטים באנגלית
קטגוריה:סרטי 2011
Play On

***Play On*** (בעברית: **להפעיל** או **לנגן**) הוא אלבום האולפן השלישי של הזמרת-יוצרת האמריקאית קארי אנדרווד. האלבום יצא לאור ב-3 בנובמבר 2009, על ידי חברות התקליטים אריסטה נאשוויל ו-19 רקורדס.

האלבום הגיע למקום הראשון במצעד הבילבורד 200.

## הצלחה
האלבום הגיע למקום הראשון בארצות הברית ונמכר בלמעלה מ-318 אלף עותקים בשבוע הראשון ליציאתו במדינה ובכך שבר שיא שהפך לאלבום הנשי שמכר הכי הרבה עותקים בשבוע הראשון ליציאתו במדינה ב-2009. בנוסף זהו גם היה לאלבומה השלישי שהגיע לראש מצעד אלבומי הקאנטרי האמריקאי.

נכון לאוקטובר 2016 האלבום נמכר בלמעלה מ-2.3 מיליון עותקים נקיים ו-3 מיליון עותקים במכירות משולבות בארצות הברית מה שמזכה אותו למעמד פלטינה משולשת. בנוסף הוא גם הגיע למעמד פלטינה בקנדה ולמעמד זהב באוסטרליה.

## סינגלים
מתוך האלבום יצאו ארבעה סינגלים, אשר שלושה מתוכם כבשו את מצעד שירי הקאנטרי האמריקאי ואף כל אחד מהם קיבל מעמד של פלטינה או יותר במדינה. הסינגל האחרון מהאלבום "Mama's Song" הגיע למקום השני באותו מצעד וקיבל מעמד זהב במדינה ובכך כל שירי האלבום הגיעו לחמישייה הפותחת במצעד זה וקיבלו מעמד של זהב או יותר במדינה.

הסינגל הראשון מהאלבום "Cowboy Casanova" הגיע למקום ה-11 במצעד האמריקאי הרשמי ואף היה לשיר החמישי שעשה את הקפיצה הגדולה ביותר ממקום מסוים למקום מסוים במצעד האמריקאי הרשמי כאשר קפץ מהמקום ה-96 למקום ה-11.

## פרסים ומועמדויות
האלבום היה מועמד לשני פרסי גראמי על השירים "Temporary Home" ו-"Mama's Song" בעוד האלבום היה מועמד לפרס אלבום השנה בטקס פרסי האקדמיה לקאנטרי ובטקס "Country Music Association".

בטקס פרסי הפרסים האמריקאי הוא זכה בפרס אלבום הקאנטרי של השנה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומים שהופקו על ידי מקס מרטין
קטגוריה:אלבומי קאנטרי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי זהב באוסטרליה
קטגוריה:אלבומי חברת אריסטה רקורדס
יחסי בחריין–תאילנד

**יחסי בחריין–תאילנד** הם היחסים הדו-צדדיים בין '''ממלכת בחריין''' ובין '''ממלכת תאילנד'''. לבחריין שגרירות בבנגקוק ואילו לתאילנד שגרירות במנאמה.

## היסטוריה
שתי המדינות כוננו יחסים דיפלומטיים ביניהן ב-15 בינואר 1977.

### פרשיית חכים אל-עראיבי
יחסי בחריין–תאילנד עלו לכותרות בנובמבר 2018 כשהכדורגלן הבחרייני חכים אל-עראיבי שנשפט שלא בפניו ל-10 שנות מאסר על התפרעות בתחנת משטרה בתקרית שהתרחשה ב-2013, נעצר עם הגעתו לתאילנד לרגל ירח דבש עם אשתו. הכדורגלן, שקיבל תעודת פליט מאוסטרליה ב-2014, הפציר ברשויות תאילנד שלא לשלוח אותו בחזרה לבחריין מאחר שעונה בעבר במדינה בשל הדעות הפוליטיות שלו.

הוא הוחזק במעצר בתאילנד שעה שארגונים רבים ובהם ממשלת אוסטרליה דרשו את שחרורו, עד שב-11 בפברואר 2019 משרד התובע הכללי בתאילנד הודיע כי בקשת ההסגרה בוטלה לבקשת בחריין, לא נמסרה סיבה מדוע.

במהלך התקרית אנשי אקדמיה וזכויות אדם רמזו על טיב היחסים בין בחריין לתאילנד הן מבחינה כלכלית והן מבחינת משפחות המלוכה.

### אמנות והסכמים
מאז ייסוד היחסים הדיפלומטיים המדינות חתמו על מספר הסכמים ביניהן:
*3 בנובמבר 2001 –
**הסכם לשיתוף פעולה כלכלי, מסחרי וטכני
**הסכם למניעת כפל מס והעלמות מס
*21 במאי 2002 – הסכם לקידום השקעות בין שתי המדינות
*11 ביוני 2002 – הסכם להקמת ועדה משותפת לשיתוף פעולה
*29 בדצמבר 2002 – הסכם מסגרת לחיזוק היחסים הכלכליים בין המדינות
*31 באוגוסט 2003 – הסכם לשיתוף פעולה בין לשכת הסחר והתעשייה של בחריין לבין פדרציית התעשיות התאילנדית
*26 באפריל 2006 – הסכם תעופה שני אחרי ההסכם שנחתם ב-1980
*25 בפברואר 2008 – הסכם לשיתוף פעולה בין חברת הנפט הבחריינית והחברה לחיפוש משאבי טבע בתאילנד
*31 במרץ 2010 – הסכם לייסוד המועצה הבחריינית-תאילנדית המשותפת
*25 באפריל 2017 – פרוטוקול לשינוי ההסכם הקודם בין המדינות בדבר מניעת כפל מס והעלמת מס

## סחר
בשנת 2018 הסתכם היקף הסחר בין המדינות בכ-322 מיליון דולר. עיקר הסחורות בהיקף כולל של 250 מיליון דולר שיוצאו מבחריין לתאילנד כללו ספינות, כלי רכב ופנינים; עיקר הסחורות שתאילנד ייצאה לבחריין בשווי כולל של 72 מיליון דולר כללו דגים, דשן וכימיקלים אורגניים.

## קישורים חיצוניים

*יחסי בחריין–תאילנד, באתר משרד החוץ של בחריין
*אתר שגרירות ממלכת בחריין בבנגקוק, תאילנד
*אתר שגרירות ממלכת תאילנד במנאמה, בחריין

## הערות שוליים

קטגוריה:ערכים ללא קטגוריות פיזיות - יחסי חוץ
קברנון מהנדס לאוקוטניה

**קברנון מהנדס לאוקוטניה** (שם מדעי: *Pholidichthys leucotaenia*) הוא מין של דג גרם ימי מסדרת הדקראים המצוי רק בשוניות אלמוגים במרכז-מערב האוקיינוס השקט בתחום שבין הפיליפינים לאיי שלמה. למרות שמו הוא איננו קברנון אמיתי או קרנון, אלא דג ייחודי במשפחה קברנונים מהנדסים שבסדרת הדקראים. עד ל-1996 הוא נחשב למין היחידי בסוגו, אך אז התגלה מין נוסף - *Pholidichthys anguis*.
## מאפיינים
זהו דג קטן דמוי-צלופח הקרוב בעיקר לאצטגנוניים ולדרקוניים השטוחים. כמותם הוא מצוי רוב חייו הבוגרים במחילה בין האלמוגים והסלעים הימיים. הוא יכול להגיע לאורך של 60 סנטימטרים והוא בעל פסים שחורים-בהירים לסירוגין לאורך גופו. הראש גדול ומזכיר מראה של קברנון, ממנו קיבל את שמו.

הפרטים הצעירים יותר מפוספסים מהפרטים הבוגרים והם נעים בהמוניהם ברחבי השונית, בה הם ניזונים מפלנקטון. כדי להתגונן מטורפים הם מתחקים לדגים ארסיים מהמין שפמית ארסית (*Plotosus lineatus*), ממשפחת השפמיתיים ונעים באופן דומה. צעירים אלה חוזרים למחילתם של הפרטים הבוגרים כדי לנוח בסוף היום.

הדגים הבוגרים משתמשים בלסתותיהם כדי לחפור ולפנות מקום למחילות בעומק של מעל 6 מטרים. הם מוציאים כל יום מעל 3 ק"ג של חול ואבנים קטנות מהמאורה. הצעירים נחים בהשתלשלות מהמחילה באמצעות חוטים ריריים דביקים. לא ברור ממה ניזונים הדגים הבוגרים, אך ייתכן שהם אוכלים חלק מצאצאיהם. הם אינם עוזבים כלל את המחילה בה הם חיים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1856
קטגוריה:טקסונים שתוארו בידי פיטר בליקר
קטגוריה:קברנונים מהנדסים
קטגוריה:דגי האוקיינוס השקט
מצעד האלבומים המסחריים

שמאל|ממוזער|219x219px|לוגו מגזין הבילבורד
**מצעד האלבומים המסחריים** (באנגלית: **Top Album Sales**) הוא מצעד אלבומים שמפורסם על ידי מגזין בילבורד החל מדצמבר 2014. זהו מצעד שבועי המתעד את האלבומים הנמכרים ביותר על בסיס מכירות שבועיות בארצות הברית בלבד. עד דצמבר 2014, הוא היה חלק ממצעד הבילבורד 200, אך המצעד הזה השתנה והתחיל לכלול נתוני סטרימינג בהתחשב ביחידות שקולות לאלבומים בסיכומיו. זאת, כדי לתעד את השפעת העלייה של הסטרימינג ברחבי המדינה (כולל גופים שונים כדוגמת אפל מיוזיק וספוטיפיי). מצעד האלבומים המסחריים נוצר כדי לשמר את המתודולוגיה הישנה יותר של ספירת מכירות אלבומים נקיות (ללא סטרימינג).

## אבני דרך
* *[[1989 (אלבום)|1989]]* של טיילור סוויפט היה לאלבום הראשון שדורג במקום הראשון במצעד.
*  של ג'יי קול היה לאלבום הראשון של גבר שדורג במקום הראשון במצעד.
* *1989* של טיילור סוויפט היה לאלבום היחיד שצבר שישה שבועות במקום הראשון במצעד.
* *[[25 (אלבום)|25]]* של אדל קבע שיא חדש בין 2015–2016 וצבר 11 שבועות במקום הראשון במצעד.
* *[[Folklore (אלבום של טיילור סוויפט)|Folklore]]* של טיילור סוויפט היה לאלבום הראשון בשנות ה-20 של המאה ה-21 שצבר שבעה שבועות במקום הראשון במצעד.
*  של טיילור סוויפט הוא אלבום ההוצאה החוזרת הראשון בהיסטוריית המצעד שדורג במקום הראשון.
* *[[30 (אלבום)|30]]* של אדל קבע שיא חדש בין 2021–2022 והפך לאלבום הראשון בשנות ה-20 של המאה ה-21 שצבר שמונה שבועות במקום הראשון במצעד.
* *[[Midnights]]* של טיילור סוויפט היה לאלבום הראשון שצבר 13 שבועות רצופים במקום הראשון.

## הערות שוליים

## ראו גם
* בילבורד 200

אלבומים מסחריים
מצעד האלבומים הדיגיטליים (בילבורד)

שמאל|ממוזער|250x250px|לוגו מגזין הבילבורד
**מצעד האלבומים הדיגיטליים** (באנגלית: **Digital Albums**) היה מצעד אלבומים הכולל את האלבומים הדיגיטליים הנמכרים ביותר בארצות הברית בלבד, על סמך נתונים שנאספו על ידי נילסן סאונדסקאן ומפורסמים על ידי בילבורד. המצעד הראשון פורסם בגיליון שהונפק ב-22 בינואר 2005, וכלל את כל הגרסאות של שיר שנמכר ממפיצי מוזיקה דיגיטלית. הנתונים של אותו השיר שולבו בהוט 100 שבועיים לאחר מכן. מאז אוקטובר 2004, המכירות הדיגיטליות שולבו ברבים ממצעד הסינגלים של בילבורד. כמו כן, הוחלט לעשות זאת בעיקר בגלל העלייה הדרמטית בפופולריות של השוק הדיגיטלי בעוד שמכירות סינגל מסחריות הפכו "זניחות". האלבום הראשון בשנת 2014 דורג במקום הראשון היה *[[Beyoncé (אלבום)|Beyoncé]]* של ביונסה.

### מרבית המכירות בשבוע אחד
# 50 סנט – *[[The Massacre]]* (1,141,000)
#טיילור סוויפט – *[[Speak Now]]* (1,047,000)
#ג'סטין טימברלייק – *[[The 20/20 Experience]]* (968,000)
#קניה וסט – *[[Graduation]]* (957,000)
#אמינם – *[[The Eminem Show]]* (809,000)
#AC/DC – *[[Black Ice]]* (784,000)
#אמינם – *[[Recovery (אלבום של אמינם)|Recovery]]* (741,000)
#ג'סטין טימברלייק – *[[FutureSex/LoveSounds]]* (684,000)
#ביונסה – *[[Beyoncé (אלבום)|Beyoncé]]* (617,000)
#ג'סטין טימברלייק – *[[Justified]]* (439,000)

## ראו גם
* מצעד השירים הדיגיטליים

## הערות שוליים

אלבומים דיגיטליים
שפמית ארסית

**שפמית ארסית** (שם מדעי: *Plotosus lineatus*) הוא מין של דג גרם בן למשפחת השפמיתיים שבסדרת השפמנונאים. הוא מכונה גם "צלופח מפוספס", אף שאין לו קרבה לסדרת הצלופחאים.

## מאפיינים
השפמית היא דג קטן באורך של עד 32 סנטימטרים והיא מפוספסת לאורכה בפסים רבים שחורים-לבנים. צבעים אלה הם צבעי אזהרה בולטים המודיעים על הארס שיש לה בקוצים על סנפיר הגב ולאורך סנפיר הגב הנמוך. מבנה גופם רך ורירי בדומה לרוב השפמנונים, והזנב מזכיר מעט זנב צלופח. דוקרנים נוספים בולטים מצידי הפה הקצר ועוד כמה מתחת לבטן ולזנב.

צעירי השפמית חיים יחד בקבוצות של מעל 100 פרטים הנעים בצורת כדור וניזונים מזואופלנקטון. הבוגרים חיים בבדידות או בקבוצות של עד 20 פרטים. הם חיים בקרבה לקרקעית ושם בוחשים בחול עם לסתותיהם ומחפשים סרטנים, צדפות ושאר רכיכות, תולעים וגם דגים אחרים. הם קולטים את הטרף באמצעות חישת אמפולות לורנציני בידי חיישנים בלסתותיהם. שאר הזמן הם נחים על מדפים ולאורך הקרקעית.

## תפוצה
תפוצת השפמית היא באזורי ימים רדודים טרופיים סביב האזור האינדו-פסיפי. היא מצויה במגוון אזורים ובמזרח אפריקה ומדגסקר נצפתה גם במים מתוקים. השפמית חיה גם בים סוף (לרבות במפרץ אילת) וכן בתעלת סואץ, ממנה היגרה לים התיכון בדומה לדגים נוספים. היא חיה בשוניות אלמוגים, סביבות החופים, שפכים ובריכות גאות. היא די נדירה בים הפתוח.

## גלריה

School of Striped Eel Catfishes (Plotosus lineatus) (6069464785).jpg
Striped Eel Catfish (Stinging Eel Catfish)-Plotosus lineatus (8620055371).jpg
Striped eel catfish.jpg


## קישורים חיצוניים

## הערות שוליים

קטגוריה:בעלי חיים שתוארו ב-1787
קטגוריה:טקסונים שתוארו בידי קרל פטר טונברג
קטגוריה:שפמיתיים
קטגוריה:דגים במפרץ אילת
קטגוריה:דגי ים בדרום-מזרח אסיה